Diari Oficial de la Generalitat Valenciana


Sumari del DOGV 5374, del 25-10-2006 (2006/12783)

ORDE de 17 d'octubre de 2006, de la Conselleria d'Agricultura, Pesca i Alimentació, per la qual es modifica l'Orde de 10 de novembre de 2005, de la mateixa conselleria, per la qual s'establixen ajudes per a millorar les condicions de producció i comercialització de la mel.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5374

Data del DOGV
:   25-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12440


Data del document
:   17-10-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * comercialització
    * ajuda pública
    * mel
    * FEOGA Garantia
    * suport econòmic
    * apicultura
    * ajuda a l'agricultura

ORDE de 17 d'octubre de 2006, de la Conselleria d'Agricultura, Pesca i Alimentació, per la qual es modifica l'Orde de 10 de novembre de 2005, de la mateixa conselleria, per la qual s'establixen ajudes per a millorar les condicions de producció i comercialització de la mel. [2006/12013]  
Mitjançant l'Orde de 10 de novembre de 2005 es van establir les bases reguladores de les ajudes per a millorar les condicions de producció i comercialització de la mel a la Comunitat Valenciana. Constatant-se la diferenciació establida entre organitzacions professionals agràries i agrupacions d'apicultors i la diferent exigència de documentació entre ambdós tipus de beneficiaris, i atés que l'anterior exercici va haver de salvar esta diferència mitjançant una resolució del conseller d'Agricultura, Pesca i Alimentació, es considera necessari, a fi d'equiparar l'esmentada exigència de documentació, procedir a la modificació de les bases reguladores aprovades.   
D'altra banda, i atés que la llista d'explotacions va ser substituïda pel Registre d'Explotacions Ramaderes de la Comunitat Valenciana, es considera necessari corregir esta circumstància en l'articulat de l'orde.  
Per tot això, a proposta del director general d'Investigació i Innovació Agrària i Ramaderia, i a l'empara de les facultats atribuïdes en l'article 35 de la Llei 5/1983, de 30 de desembre, de Govern Valencià, l'article 49 bis del text refós de la Llei d'Hisenda Pública de la Generalitat Valenciana i el Decret 149/2005, de 21 d'octubre, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació,  
ORDENE  
Article únic  
Modificar el paràgraf segon de l'article 2 i el paràgraf quart de l'article 7 de l'Orde de 10 de novembre de 2005, per la qual s'establixen les bases reguladores de les ajudes per a millorar les condicions de producció i comercialització de la mel a la Comunitat Valenciana, i que queden redactats en els termes següents:  
.Article 2. Beneficiaris  
2. També tindran accés a esta línia les agrupacions d'apicultors, sempre que compten amb personalitat jurídica com a grup i almenys el 75% dels seus membres complisquen les condicions del paràgraf anterior. Quedaran exemptes d'este mínim les organitzacions professionals agràries. Les agrupacions d'apicultors estaran exemptes de la presentació de factures de venda de mel o productes apícoles..  
.Article 7. Quantia i límits d'ajuda  
La subvenció a concedir a cada titular d'explotació apícola no podrà superar la quantia resultant de multiplicar el nombre de ruscs que manté inscrits en el Registre d'Explotacions Ramaderes a 30 de juny de l'any anterior al qual s'efectue la petició, per 42 €. No obstant això, si eixe nombre de ruscs és superior al reflectit en el Llibre d'Explotació Ramadera en el moment de presentar la sol·licitud, es considerarà este últim a l'efecte del càlcul..  
Disposició final  
Esta orde entrarà en vigor l'endemà de la publicació en el Diari Oficial de la Generalitat.  
València, 17 d'octubre de 2006  
El conseller d'Agricultura, Pesca i Alimentació  
Juan G. Cotino Ferrer